**Քեյթ Ռունի Մարա** (անգլ.՝ Kate Rooney Mara , **Քեյթ Մարա** (անգլ.՝ Kate Mara), փետրվարի 27, 1983(1983-02-27), Բեդֆորդ, Նյու Յորք, ԱՄՆ), ամերիկացի դերասանուհի։

Կենսագրություն
--------------

### Վաղ տարիներ

Քեյթ Մարան ծնվել է Բեդֆորդ քաղաքում, Նյու Յորք նահանգ, «Նյու Յորք Ջայենթս» ֆուտբոլային ակումբի սելեկցիոներ Կրիս Մարայի և նրա կին Քեթլինի (աղջկական Ռունի) ընտանիքում։ Քեյթն ունի կրտսեր եղբայր Դենիել, ևս մեկ եղբայր Կոնոր և քույր Ռունի, ով նույնպես դերասանուհի է հանդիսանում։

Մանկությունում Քեյթը, դիտելով «Թշվառները»-ի բեմադրությունը, այրվում է դերասանուհի դառնալու ցանկությամբ և սիրահարվում է Բրոդվեյին և մյուզիքլները։ Առանձնապես նրան դուր էին գալիս Ջուդի Գառլենդի մասնակցությամբ ֆիլմերը։ Ինը տարեկանում Մարան սկսում է խաղալ դպրոցական բեմադրություններում և հասարակական թատրոնում, հաճախում էր մի քանի դերասանական դպրոցներ։ «Esquire» ամսագրին տված հարցազրույցում Մարան խոստովանում է, որ մանուկ ժամանակ շատ ամոթխած էր և ուներ ընդամենը մեկ ընկերուհի և իրեն անհարմար էր զգում մեծ քանակի մարդկանց շրջապատում։

14 տարեկան հասակում Մարան պայմանագիր է ստորագրում դերասանական գործակալության հետ և դառնում է պրոֆեսիոնալ դերասանուհի։ Նա մեկ տարի շուտ ավարտում է Ֆոկս Լեյն միջնակարգ դպրոցը և ընդունվում է Նյու Յորքի համալսարանին կից Տիշ արվեստի դպրոցը, սակայն որպես դերասանուհի զբաղվածության պատճառով երեք տարի հետաձգում էր քոլեջ ընդունվելը։

### Կարիերա

Քեյթ Մարան «Զոհվածը» ֆիլմի պրեմիերայի ժամանակ
Քեյթ Մարան հեռուստատեսությունում նորամուտել է 1997 թվականին, «Օրենք և կարգ ու կանոն» դետեկտիվ սերիալի ութերորդ եթերաշրջանի դրվագում։ Մեծ էկրանին նրա նորամուտը կայացել է 1999 թվականին, Սիդնի Պոլակի «Ստի սարդոստայն» ֆիլմում, Հարիսոն Ֆորդի հետ գլխավոր դերում։ Իր կարիերայի սկզբում Քեյթ Մարան առավելապես խաղացել է երկրորդական դերեր հեռուստասերիալներում, ինչպիսին են «Օրենք և կարգուկանոն. Հատուկ ջոկատ», «Մեդիգան», «Էդ», «Բոստոնյան դպրոց», «C.S.I.. Հանցագործության վայրը» և «C.S.I.. Հանցագործության վայրը Մայամի»։ 2003 թվականի Մարան նորամուտում է թատերական բեմադրությունում, հաջորդ տարիներին նա խաղում է Նյու Յորքի և Լոս Անջելեսի թատրոնների բեմերում։

2005 թվականին թողարկվում է ցածրաբյուջե «Քաղաքային լեգենդներ 3. Արյունալի Մերի» սարսափ ֆիլմը, որում Քեյթը խաղում է իր առաջին գլխավոր դերը։ Այդ ֆիլմում կայանում է Քեյթի կրտսեր քույր Ռունիի կինոնորամուտը։ Նույն 2005 թվականին թողարկվում է Էնգ Լիի «Սապատավոր լեռը» դրաման, որում նա խաղում է հերոս Հիթ Լեջերի հասունացած դստեր փոքրիկ դերը, որը նրան որոշակի ճանաչում է բերում, քանի որ ֆիլմը լավ օէ ընդունվում հանդիսատեսի և քննադատների կողմից, արժանանում է բազմաթիվ մրցանակների և անվանակարգվում է «Օսկար» մրցանակի։

2006 թվականի սկզբին Մարան պայմանագիր է ստորագրում William Morris Endeavor հանրահայտ դերասանական գործակալության հետ, այդ նույն ժամանակ Նյու Յորքյան «Daily News» լրագիրը Քեյթին ընդգրկում է «Ամերիկայի 10 առավել խոստումնալից դերասանուհիներ» ամենամյա ցուցակի մեջ։ «Կապիտան Զում» ընտանեկան կատակերգությունում, գլխավոր դերերում Թիմ Ալեն և Քորթնի Քոքս, Մարան կատարում է դեռահաս աղջկա դեր, ով տիրապետում է տելեկինեզի, և «Մենք մի թիմ ենք» ֆիլմում, որը պատմում է իրական պատմության մասին՝ 1970 թվականին ավիաաղետում զոհված Հանտինգտոն (Արևմտյան Վիրջինիա նահանգ)քաղաքի Մարշալի համալսարանի ամերիկյան ֆուտբոլի թիմի և նրա մարզիչի և նոր թիմի կազմավորման դժվարությունների։ Քայթը խաղում է զոհված ֆուտբոլիստի հարսնացուի դերը։

2007 թվականին Մարան նկարահանվում է «Ճշմարտություն և ուրի ոչինչ…» երիտասարդական կատակերգությունում և Մարկ Ուոլբերգի հետ գլխավոր դերում «Հրաձիգ» ֆիլմում։ 2008 թվականի «Տրանսսիբիրյան ճեպընթաց» թրիլերում, որում գլխավոր դերերը կատարել են Բեն Քինգսլին և Վուդի Հարելսոնը, Քեյթը խաղում է սակավախոս քսանամյա աղջկա, ով փախել է տնից։ 2008 թվականի մեկ այլ ֆիլմում՝ «Ճակատագրի քարը» արկածային ֆիլմում, որը պատմում է 1950 թվականին չորս ուսանողների կողմից Սկունյան քարի առևանգման իրական պատմությունը, Մարան խաղում է Գլազգոյի համալսարանի ուսանողուհու դերը։ Ըստ նրա խոսքերի, շատ դժվար էր հասնել շոտլանդական ակցենտի, սակայն իր մոտ դա հաջողվում է։

2009 թվականի օգոստոսի 28-ին էկրան է բարձրանում «Բաց ճանապարհ» ֆիլմը, որում Քեյթ Մարան խաղում է Ջասթին Թիմբերլեյքի, ով քաղում է գլխավոր դերը, հերոսի ընկերուհուն։ «Անտուրաժ» հանրահայտ հեռուստասերիալի յոթերորդ եթերաշրջանում Մարան խաղում է Բրիտանիի դերը՝ «Ի»-ի ասիստենտի, սերիալի գլխավոր հերոսներից մեկի։ «Երկաթե մարդը 2» ֆիլմում, որի պրեմիերան Ռուսաստանում կյանում է 2010 թվականի ապրիլին, Քեյթը խաղում է երկրորդական պլանի դեր։

Ընտանիք
-------

Քեյթ Մարայի ընտանիքը տիրում է «Նյու Յորք Ջայենթս» և «Փիթսբուրգ Սթիլերս» ֆուտբոլային ակումբներին։ Նրա նախապապերը՝ Թիմ Մարան (հոր կողմից) և Արտ Ռունին (մոր կողմից), հանդիսանում էին այդ ակումբների հիմնադիրները։ Ջոն Մարան՝ Քեյթի հորեղբայրը, այժմ հանդիսանում է «Նյու Յորք Ջայենթս» ակումբի համասեփականատերը և նախագահը, իսկ նրա հայրը զբաղեցնում է փոխ-նախագահի պաշտոնը։ Նրա կրտսեր քույրը՝ Ռունի Մարա, նույնպես է դերասանուհի է։

### Անձնական կյանք

2010 թվականից հանդիպում էր դերասան Մաքս Մինգելայի հետ։ Զույգը բաժանվել է 2014 թվականի օգոստոսին։

2015 թվականի սեպտեմբերին հաստատում է իր հարաբերությունները «Ֆանտաստիկ քառյակ» ֆիլմում իր խաղընկեր Ջեյմի Բելի հետ։

Ֆիլմագրություն
--------------

| Թվական | Անվանում | Բնօրինակ անվանում | Կերպար | Ծանոթություն |
| --- | --- | --- | --- | --- |
| 1997 | Օրենք ո կարգ ու կանոն | Law & Order | Ջեննա Ուրլիչ | Հեռուտասերիալ (դրվագ «Ստվեր») |
| 1999 | Ստի սարդոստայն | Random Hearts | Ջեսիկա Չենդլեր |
| Արքա Ջո | Joe the King | Էլիսոն |
| 2002 | Կնամոլ | Tadpole | Միրանդա Սպիր |
| 2003 | Մարմնի մասեր | Nip/Tuck | Վանեսա | Հեռուտասերիալ (4 դրվագ) |
| 2005 | Սապատավոր լեռ | Brokeback Mountain | Ալմա-կրտսեր, 19 տարեկան |
| Քաղաքային լեգենդներ 3. Արյունալի Մերի | Urban Legends: Bloody Mary | Սամանթա Օուենս |
| Կալիֆորնիացիներ | The Californians | Զոի Տրիպ |
| 2006 | Կապիտան Զում | Zoom | Սամեր Ջոնս / Հրաշք |
| Մենք մի թիմ ենք | We Are Marshall | Էննի Քենթրել |
| 24 ժամ | 24 | Շերի Ռոտենբերգ | Հեռուստասերիալ (5 դրվագ) |
| 2007 | Ճշմարտություն և ուրի ոչինչ… | Full of It | Էննի Դրեյ |
| Հրաձիգ | Shooter | Սառա Ֆենն |
| 2008 | Ճակատագրի քարը | Stone of Destiny | Քեյ Մեթիսոն |
| Տրանսսիբիրյան ճեպընթաց | Transsiberian | Էբի |
| 2009 | Բաց ճանապարհ | The Open Road | Լյուսի |
| Անտուրաժ | Entourage | Բրիտանի | Հեռուստասերիալ (երկրորդական դեր 7-րդ եթերաշրջանում) |
| Երջանիկ վայրեր | HappyThankYouMorePlease | Միսիսիպի |
| 2010 | Երկաթե մարդը 2 | Iron Man 2 | Բեթանի Քեյբ |
| 127 ժամ | 127 Hours | Կրիստի Մուր |
| 2011 | Երկաթե ասպետ | Ironclad | Լեդի Իզաբել |
| Ամերիկյան սարսափ պատմություն | American Horror Story | Հեյդեն Մակլեյն | Հեռուստասերիալ |
| 2012 | Սև կեռնեխ | Deadfall | Հաննա |
| 10 տարի անց | 10 Years | Էլիս |
| 2013—2014 | Ստվարաթղթե տնակ | House of Cards | Զոի Բառնս |
| 2014 | Առավելություն | Transcendence | Բրի |
| 2015 | Ֆանտաստիկ քառյակ | Fantastic Four | Սյուզան Շտորմ / Անտեսանելի լեդի |
| Մարսեցին | The Martian | NASA-ի աստղագնաց Բետ Յոհանսեն |
| Զոհվածը | Man Down | Նատալի Դրամեր |
| Լուսնի ճառագայթի քաղաքը | Moonbeam City | Կրիսալիս Թեյ | Մուլտսերիալ, ձայնավորում |

Ծանոթագրություններ
------------------

1. ↑  filmportal.de — 2005.
2. ↑  GeneaStar
3. ↑
4. 1 2  She knows she tackled the right career. Susan King. Los Angeles Times. 22 марта 2007
5. ↑  Three Reasons We Love Kata Mara. Tyler Cabot. 29 января 2009
6. ↑  Kate Mara. Stacy Dodd. Variety. 12 января 2006
7. ↑  LET 'EM SHINE. Here’s our annual roundup of 10 young actors who have a shot at making it big Արխիվացված 2010-11-24 Wayback Machine. Nancy Mills. New York Daily News1 января 2006
8. ↑  Kate Mara: She’s no featherweight. Lina Das. Daily Mail. 30 августа 2008
9. ↑  Max Minghella and girlfriend Kate Mara are casual chic as they step out in co-ordinating outfits for romantic stroll | Mail Online
10. ↑  «Кейт Мара встречается с коллегой по фильму "Фантастическая 4" Джейми Беллом». Արխիվացված է օրիգինալից 2016 թ․ մարտի 5-ին. Վերցված է 2016 թ․ հունիսի 21-ին.

Արտաքին հղումներ
----------------

* Քեյթ Մարան (անգլ.) *Internet Movie Database* կայքում
* Քեյթ ՄարանԹվիթթերում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քեյթ Մարա» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · Rotten Tomatoes · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 16536338f · GND: 141507063 · ISNI: 000000011439036X · LCCN: n2007081355 · NKC: xx0175889 · NTA: 372820751 · NUKAT: n2017004501 · SUDOC: 155554352 · VIAF: 19138249 · WorldCat VIAF: 19138249 |

 |

 |